**** **Cynllun TAPS Cymru ar gyfer Asesiad Ffocws**

|  |  |  |  |
| --- | --- | --- | --- |
| **Pwnc Gwyddoniaeth a DT:** Deunyddiau/Bisgedi | Blwyddyn 4  8-9 oed | | Teitl:  Dowcio bisgedi |
| **Ffocws yr Ymholiad**  Gwerthuso’r dull ac awgrymu sut y gellir ei wella | | **Cyd-destun y Cysyniad**  Priodweddau deunyddiau sy’n gysylltiedig â’r defnydd a wneir ohonynt | |
| **Ffocws yr Asesiad**   * Ydy’r plant yn gallu gwerthuso eu hymchwiliad? * Ydy plant yn gallu awgrymu gwelliannau i’w dull o brofi? | | | |
| **Gweithgaredd** *Heddiw byddwn ni’n dechnolegwyr bwyd.*  Trafodwch y cyd-destun/y broblem e.e. dowcio neu drochi bisged mewn cwpan de a’i gadael yn rhy hir.  Trafodwch gwestiynau posib i’w hymchwilio, e.e. *Pa fath o fisged/brand/siâp sydd orau? Beth yw’r gwpan/tymheredd gorau ar gyfer dowcio?*  Rhannwch syniadau ar sut i brofi’r bisgedi e.e. *faint o amser mae’n ei gymryd i’r fisged ddisgyn, cyfri sawl gwaith allwch chi ddowcio’r fisged cyn iddi gwympo i’r baned ac ati.*  Gallai grwpiau gwahanol ymchwilio i ddulliau gwahanol er mwyn cadw tystiolaeth ar gyfer argymhellion.  Trafod agweddau ymarferol: offer/faint o amser sydd ar gael ac ati. Gweithio mewn grwpiau i wneud ymchwiliadau dowcio.  Seibiant i rannu syniadau a thrafod problemau.  Trafodwch y canlyniadau fel dosbarth ac ystyried pa mor deg a chywir yw’r dulliau.  Gofynnwch i’r plant drafod / gwneud diagram / ysgrifennu am eu casgliadau, gyda phwyslais ar gynnig gwelliannau i’w dull.    **Addasu’r gweithgaredd**  **Cymorth:** Darparu enghreifftiau, cyfyngu ar y deunyddiau sydd ar gael, rhoi cymorth i gofnodi data.  **Estyniad:** Cynnig mwy o annibyniaeth, defnyddio cylch gwaith gwahanol e.e. rhagor o ddeunyddiau, deunyddiau gwahanol.  **Syniadau eraill:** Defnyddio’r canlyniadau i gynllunio a chreu’r ‘fisged ddowcio berffaith’  **Cwestiynau i gefnogi trafodaethau**   * Beth ydych chi’n ei fesur? Sut fyddwch chi’n gwybod pa fisged sy’n well? * Beth wnaethoch chi ei ganfod? * Pa fisged oedd yn gweithio orau? Sut oeddech chi’n gwybod? * Pa nodweddion sy’n bwysig yn y fisged? * Allwch chi ddefnyddio unrhyw eiriau gwyddonol i esbonio’r hyn ddigwyddodd? * Beth weithiodd yn dda yn eich ymchwiliad? * Beth allech chi fod wedi’i wneud yn wahanol? * Faint o ffydd sydd gennych chi yn eich canlyniadau? | | | |
| **Dangosyddion Asesu**  **Heb eu bodloni hyd yma:** Mae’n disgrifio’r fisged orau neu waethaf, ond ddim yn cynnig awgrymiadau priodol i wneud eu dull yn fwy teg neu gywir e.e. *beth am drïo dŵr wedi rhewi nesaf, mi wnai ddefnyddio bisged ‘digestive’ i fod yn deg* (newid y newidyn).  **Wedi bodloni:** Mae’n defnyddio’r canlyniadau i ddod i gasgliadau syml. Hefyd, mae’n gallu disgrifio gwelliannau i’w ddulliau e.e. *angen bod yn fwy gofalus i beidio â’u taro ar ochr y gwpan, byddai’n well defnyddio dŵr ffres bob amser oherwydd roedd darnau bach yn arnofio arno, dyw bisgedi dwbl ddim yn deg iawn, felly gallen ni dorri’r ‘bourbouns’ yn eu hanner tro nesaf.*  **Dulliau posib o fynd ymhellach:** Ystyried elfen o ffydd yn y canlyniadau, dangos ymwybyddiaeth o’r ffaith nad yw’n bosib rheoli rhai newidynnau bob amser e.e. *doedd e ddim yn deg iawn achos wnaeth y tymheredd ddim aros yr un fath ond byddai’n anodd iawn ei gadw’n gyson hefyd.* | | | |



Bocs athrawon 7 – amser i fyfyrio. Gweler pyramid TAPS am fwy o enghreifftiau